喺廿一世紀初嘅藝術界，其中一條最重要嘅分類準則係將舞種分做音樂廳舞蹈（concert dance）同參與舞蹈（participatory dance）兩大類，前者指專業嘅舞蹈員喺個舞臺上面跳俾觀眾睇嘅舞，通常係為咗達到用藝術娛樂觀眾嘅效果，例子有芭蕾舞同爵士舞等，而後者指俾一大班人喺聚會嗰陣一齊跳嘅舞，睇嘅人會有機會參與，例如華爾茲等嘅社交舞原意係為咗俾人喺聚會嗰時一齊享受嘅。